Gekraakte huise lei tot groot eis teen Mosselbaai | Netwerk24
Deur Dawie Boonzaaier 03 Februarie 2019 00:01
Rapport het op 3 Februarie in ‘Gekraakte huise lei tot groot eis teen Mosselbaai’ berig dat huiseienaars van die Seemeeupark- en Tuscan Village-behuisingsontwikkelings in Mosselbaai ’n skadevergoegingseis teen die munisipaliteit ingestel het.
Dit is die Seemeeuvlug- en Tuscan Village-behuisingsontwikkelings. Seemeeupark is die groter woonbuurt waarin hierdie ontwikkelings voorkom.
Massiewe krake skeur huise in twee in Seemeeupark in Mosselbaai.
Die eienaars, wat soveel soos R4 miljoen per huis eis asook verlies aan inkomste, beweer in hofstukke die Mosselbaaise munisipaliteit was grof nalatig toe hulle in 1999 die behuisingsontwikkelings Seemeeupark en Tuscan Village goedgekeur het – ondanks waarskuwings dat die gewraakte stuk grond nie geskik is vir ontwikkeling nie.
Gapende skeure het sedert 2015 in die mure en vloere van huise in dié spogkomplekse begin verskyn, omdat die grond gedurig geskuif het. Rinette van Niekerk was een van die eienaars wat in September 2016 sewe dae gegee is om haar huis te ontruim omdat dit onveilig geraak het om daarin te woon.
‘Die gemors kon verhoed gewees het.’
In dié dokument waarsku die stadsbeplanner die munisipaliteit oor ’n ou steengroef op die grond waarop glad nie huise gebou moet word nie. Volgens huiseienaars wys lugfoto’s die huise is toe wel gebou op die deel van die grond waarop die steengroef eens was.
Tot dusver het baie eienaars gesukkel om hul skade by hul versekeraars te verhaal. Zurich South Africa, wat 17 van die huise in Seemeeupark verseker het, het in 2016 eise vir strukturele skade aan dié huise geweier omdat inligting oor materiële strukturele afwykings glo weerhou is.
So skuif die grond.
“Die gemors kon verhoed gewees het as die owerhede hul werk volgens voorgeskrewe wetgewing gedoen het, maar nou draai hulle om en maak asof dit ’n natuurlike grondverskuiwing was,” sê Van Niekerk.
“Verdere pleitstukke sal gedurende die regsproses tussen die partye uitge­ruil word,” sê die munisipaliteit.
Meer oor: Mosselbaai | Boubedryf
Mosselbaai se Pos-boom is ‘gesond’